Bjarni reynir að skóla franskan fréttamann í lýðræði Franski fréttamaðurinn þráspurði Bjarna . Mynd / Skjáskot af vef Canal + Bjarni Benediktsson , fjármálaráðherra , reiddist Martin Weill , frönskum fréttamanni hjá Le Petit Journal , á blaðamannafundi á miðvikudaginn þegar hann ítrekað spurði hann hvort hann myndi ekki segja af sér vegna Panama-skjalanna . Fréttainnslagið má finna neðst í þessari frétt . Panama-skjölin hafa fest sig í sögu eins lands , Íslands . Þetta segir í frétt Le Petit Journal um málið . Le Petit Journal er franskur fréttaskýringarþáttur sem færir Frökkum fréttir í gamansömum tón . Á þriðjudaginn ýttu mótmæli forsætisráðherranum út og eru tveir aðrir ráðherrar tengdir skjölunum . Þeir hættu ekki . „ Í gær boðaði ríkisstjórnin til blaðamannafundur og þú sérð að þar kom fram að þeir ætli sér ekki að hlusta á mótmælendur , " sagði Martin í fréttinni . Á blaðamannafundinum spurði Martin Bjarna hvort hann ætlaði að sitja áfram í ljósi þess að mótmælendurnir úti væru að biðja um afsögn hans . „ Það hljómar eins og þú haldir að ég muni ekki gera það , “ svarar Bjarni og segir að hann muni halda áfram . Franska byltingin sem átti sér stað á árunum 1789 - 1799 var , eins og flestum er kunnugt , upphafið að því að einræðisríki véku fyrir lýðræðisríkjum í Evrópu . Lýðræði er ekki fullkomið stjórnarform , því heldur enginn fram , en það eru þó langflestir íbúar vestrænna ríkja sammála um að það sé skásta stjórnarformið sem við höfum . Ísland varð lýðveldi árið 1944 . Tístarar hafa gert viðtalið að umtalsefni sínu eins og sjá má hér að neðan . Er að meta að þessi franski tittur frá Canal + hafi eiginlega smókað Bjarna . Is this democracy in Iceland ? Ný ríkisstjórn tekur við völdum í dag . Ráðherralið Sjálfstæðisflokks óbreytt - Framsókn tekur inn utanþingsráðherra við lítinn fögnuð .